**ZAMERANIE A MONTÁŽ- ISSO sieť 25x10**

**ZAMERANIE:**

ISSO sieť 25x10 zameriame tak, že si odmeriame svetlosť otvoru, obvykle je to od tesnenia po tesnenie. V súčasnosti existuje viac druhov okenných profilov. Najlepšie je vyskúšať zvolený profil- VZORKU a ceruzkou vyznačiť miesto kam profil dosahuje (viď obrázok BOD1) a od tohto bodu si sieť zameriame. Súčasne si odmeriame výšku háčika za pomoci vzorky, ktorý budeme potrebovať pre uchytenie siete v okne.

Ak zameriavate okno s okapovou lištou, je potrebné vybrať správne upevnenie siete. Výška sa zameriava po okapovú lištu a odpočíta sa šírka falcu siete.

Odporúčame DOLE NENITOVAŤ HÁČIK.

Pri väčších rozmeroch odporúčame doobjednanie spevňujúceho predelu z dôvodu zaistenia zvýšenej stability konštrukcie.

**MONTÁŽ:**

Pre vlastnú montáž potrebujeme:

* Nôž, prípadne nožnice na rozbalenie

POSTUP:

* sieť rozbalíme-dávame pritom pozor, aby sme neprerezali alebo nerozstrihli sieťovinu
* skontrolujeme či nám sieť rozmermi sedí, vložením do rámu okna a otočením háčikov je sieť upevnená